
HANDLEIDING VIR VISITATORE

    
	

Die Sinode keur die onderstaande “Handleiding vir Visitatore” as moontlike werkswyse goed:

1. ERVARE PERSONEEL
Elke ring besluit self oor sy eie werkswyse vir persoonlike visitasie en wys jaarliks visitatore aan wat sover dit prakties moontlik is elke gemeente in die ring besoek.

[bookmark: _GoBack]2. VRAELYS
Die visitatore of die ringskommissie berei jaarliks ’n vraelys vir goedkeuring deur die ring voor vir die gebruik deur die visitatore die volgende jaar. Hulle stel die vraelys op aan die hand van die volgende punte (met Kerkorde en bepalings as riglyn waar van toepassing):

2.1 	die ampswerk in die gemeente;
2.2 	die openbare erediens (liturgie en prediking);
2.3 	sakramentsbediening;
2.4 	opsig en tug;
2.5 	verbondsonderrig;
2.6 	verbondsjeug;
2.7 	die susters;
2.8 	sending en evangelisering;
2.9 	verhoudinge na buite;
2.10 	finansies;
2.11 	statistiek;
2.12 	argief en boeke.

3. VRAE WAT GEVRA WORD, BEHOORT SÓ GEVRA TE WORD DAT:
3.1 	die broederlike band tussen gemeentes nie geskaad word nie;
3.2 	behoorlik toegesien word dat die gesonde leer en ’n gesonde lewenswandel in stand gehou word;
3.3	waar nodig vermaan, vertroos, bemoedig of van raad bedien word aan die hand van die Heilige Skrif.


4. Die visitatore lewer jaarliks aan die volgende ring skriftelik verslag oor elke gemeente.

5. ’n Addisionele werkswyse wat ernstige oorweging behoort te geniet, is dat die ring jaarliks in die   gemeente (kerk) waar die ringsitting plaasvind, die volle kerkraad ontmoet vir visitasie aan die hand van punt 2 hierbo vermeld.

